
PATVIRTINTA 

Biržų rajono savivaldybės administracijos 

direktoriaus 2004 m. kovo 1d. 

įsakymu Nr.A- 95
(Biržų rajono savivaldybės administracijos 

direktoriaus 2014 m. spalio 31 d. 

įsakymo Nr.A- ….. redakcija)

BIRŽŲ RAJONO SAVIVALDYBĖS ADMINISTRACIJOS BUHALTERINĖS APSKAITOS SKYRIAUS NUOSTATAI
 

I. BENDROSIOS NUOSTATOS
1. Biržų rajono savivalybės administracijos Buhalterinės apskaitos skyrius (toliau – Skyrius) yra Savivaldybės administracijos struktūrinis padalinys, steigiamas Biržų rajono savivaldybės tarybos sprendimu teisės aktų nustatyta tvarka ir finansuojamas iš Savivaldybės biudžeto lėšų.
2. Šie nuostatai reglamentuoja Skyriaus uždavinius, funkcijas, teises, pareigas ir veiklos organizavimą.

3. Skyriaus paskirtis – organizuoti ir tvarkyti Savivaldybės administracijos struktūrinių ir struktūrinių teritorinių (seniūnijų) padalinių (toliau – Administracija), ūkinės ir finansinės veiklos buhalterinę apskaitą ir kontroliuoti, kad taupiai būtų naudojami darbo, materialiniai ir finansiniai ištekliai, užtikrinti, kad ataskaitiniai duomenys būtų teisingi ir laiku pateikti. 

4. Skyrius savo veikloje vadovaujasi Lietuvos Respublikos Konstitucija, Vietos savivaldos, Valstybės tarnybos, įstatymais bei kitais teisės aktais, Administracijos veiklos nuostatais, kitais Savivaldybės tarybos sprendimais, Administracijos direktoriaus įsakymais ir šiais nuostatais.

5. Skyrius yra tiesiogiai pavaldus ir atskaitingas Administracijos direktoriui.

6. Skyriaus nuostatus, pareigybių sąrašą, pareigybių aprašymus, pareigines instrukcijas tvirtina Savivaldybės administracijos direktorius. 

7. Skyrius turi spaudus, blankus su Savivaldybės herbu  ir Skyriaus pavadinimu. 
8. Skyrius nėra juridinis asmuo.

9. Skyriaus adresas: Vytauto g. 38, LT- 41143 Biržai.

II. SKYRIAUS UŽDAVINIAI IR FUNKCIJOS

10. Pagrindiniai Skyriaus uždaviniai:


10.1.  tvarkyti Administracijos buhalterinę apskaitą;


10.2 kontroliuoti, kad racionaliai  ir taupiai būtų naudojami darbo, materialiniai ir finansiniai  ištekliai; 


10.3. užtikrinti, kad ataskaitiniai duomenys būtų teisingi ir atskaitomybė pateikta laiku.


11. Įgyvendindamas uždavinius, Skyrius vykdo šias funkcijas:


11.1.  rengia Administracijos biudžeto ir nebiudžetinių lėšų išlaidų sąmatų projektus;

11.2. tvarko biudžeto asignavimų, skirtų Administracijai ir jos struktūriniams teritoriniams padaliniams (seniūnijoms) išlaikyti, apskaitą;

11.3. vykdo finansines operacijas, pildo buhalterinės apskaitos registrus;

11.4. vykdo išankstinę, einamąją ir paskesnę finansų kontrolę;
11.5. sudaro programų sąmatas ir jų vykdymo ataskaitą;

11.6. tvarko Administracijos uždirbtų pajamų, padarytų išlaidų ir gautų bei gautinų įplaukų vidinę apskaitą;


11.7. tvarko Savivaldybės biudžeto asignavimų apskaitą ir iš ministerijų, departamentų gautų tikslinių lėšų apskaitą; 

11.8. tvarko savivaldybės specialiosios sąskaitos, kurioje kaupiamos lėšos už savivaldybės nuosavybe esančio turto privatizavimą, lėšų naudojimo apskaitą, pateikia ataskaitas;

11.9. tvarko Administracijos bei Savivaldybės kontrolės ir audito tarnybos apskaitą;  

11.10. tiksliai bei laikantis teisės aktų reikalavimų apskaičiuoja ir nustatytu laiku išmoka savivaldybės administracijos valstybės tarnautojams, darbuotojams, savivaldybės tarybos nariams ir savivaldybės kontrolieriaus tarnybai darbo užmokestį ar kitas su darbo santykiais susijusias išmokas, išskaitymus iš darbo užmokesčio ir privalomas įmokas valstybei;


11.11. laiku ir tiksliai parengia ir pateikia finansinę atskaitomybę ir ataskaitas Valstybinei mokesčių inspekcijai, Socialinio draudimo fondo valdybai, Statistikos departamentui ir ministerijoms bei kitoms institucijoms; 

11.12. tvarko projektų, finansuojamų iš ES ir kitų valstybės fondų, apskaitą, ruošia ataskaitas, teikia mokėjimo prašymus institucijoms;

11.13. vykdo atsiskaitymus su tiekėjais ir rangovais už prekes, paslaugas ir darbus;
11.14. tvarko atsiskaitymų pagal nuomos ir panaudos sutartis apskaitą, išrašo 

sąskaitas faktūras


11.15. perveda lėšas pagal sudarytas finansavimo sutartis savivaldybės finansuojamų programų vykdytojams;
11.16. priima ir patikrina finansines ataskaitas iš savivaldybės finansuojamų 
programų vykdytojų;


11.17. vykdo materialinių vertybių apskaitą ir organizuoja jų inventorizaciją;


11.18. užtikrina teisingą inventorizacijos rezultatų įtraukimą į apskaitą;


11.19. rengia reikiamus teisės aktų projektus, derina pateiktus dokumentų projektus bei nagrinėja klausimus ir teikia pasiūlymus buhalterinės apskaitos klausimais;

11.20. užtikrina buhalterinių dokumentų saugojimą ir perdavimą į archyvą;

11.21.  atlieka kitas Skyriaus kompetencijai priskirtas funkcijas.
III. SKYRIAUS TEISĖS IR PAREIGOS
12. Skyriaus darbuotojai, vykdydami jiems pavestas funkcijas, turi teisę:


12.1. gauti reikalingą informaciją iš kitų Administracijos struktūrinių ir struktūrinių teritorinių (seniūnijų) padalinių, iš Savivaldybės įstaigų Skyriui pavestoms funkcijoms vykdyti bei Skyriaus kompetencijos klausimais;


12.2. teikti Administracijos direktoriui pasiūlymus darbo gerinimo klausimais;


12.3. pareikalauti iš Savivaldybės įstaigų, Administracijos padalinių, o prireikus informuoti Savivaldybės administracijos direktorių, kad būtų imtasi priemonių lėšų naudojimo efektyvumui didinti, lėšų ir materialinių išteklių normavimui bei saugumui užtikrinti, finansų kontrolei stiprinti;


12.4. siūlyti sudaryti ir dalyvauti sudaromose darbo grupėse ar komisijose, taip pat pasitarimuose, kuriuose reikia kvalifikuotos buhalterio konsultacijos;


12.5. ginti savo teises teisės aktų nustatyta tvarka;


12.6. kelti ir tobulinti savo kvalifikaciją.

13. Skyrius gali turėti ir kitų Lietuvos Respublikos įstatymuose, kituose teisės aktuose nustatytų teisių.


14. Skyriaus darbuotojai, įgyvendindami jiems pavestus uždavinius ir funkcijas, turi šias pareigas:


14.1. laiku vykdyti Administracijos direktoriaus pavedimus;


14.2. atstovauti Administracijai savo kompetencijos klausimais;


14.3. pagal savo kompetenciją kontroliuoti, kaip vykdo užduotis Administracijos struktūriniai padaliniai, ir apie tai informuoti Administracijos direktorių;


14.4. atlikti tik teisėtas finansines operacijas, kad jos būtų įforminamos pagal taisykles;


14.5. laiku sudaryti buhalterines ir statistines ataskaitas bei laiku vykdyti kitus pavedimus;


14.6. užtikrinti, kad būtų tvarkomi visi apskaitos registrai, jų teisingumas patvirtintas pildančiojo asmens parašu;


14.7. sekti galiojančių įstatymų bei norminių aktų pakeitimus ir juos taikyti atliekant pavestą darbą.

IV. SKYRIAUS VEIKLOS ORGANIZAVIMAS
15. Skyriui vadovauja Skyriaus vedėjas, kurį skiria į pareigas ir atleidžia iš jų Administracijos direktorius Valstybės tarnybos įstatymo nustatyta tvarka.

16. Skyriaus vedėjas atsako už pavestų uždavinių ir funkcijų vykdymo organizavimą.

17. Skyriaus vedėjas: 

17.1. atsako už šiuose nuostatuose nustatytų Skyriaus uždavinių ir funkcijų vykdymą;

17.2. rengia Skyriaus darbuotojų pareigybių aprašymus bei pareigines instrukcijas;

17.3. teikia Administracijos direktoriui siūlymus dėl skyriaus darbuotojų paskatinimų ar nuobaudų;
17.4. atsako už išankstinę finansų kontrolę, kurios metu nustatoma: ar ūkinės operacijos bus atliekamos neviršijant patvirtintų sąmatų ir ar atitinka patvirtintus asignavimus; ar ūkinės operacijos dokumentai yra tinkamai parengti ir ar ūkinė operacija yra teisėta;

17.5. koordinuoja vadovų suteiktų įgaliojimų ir pavedimų vykdymą;

17.6. atsako už Skyriaus veiklos ir priimamų sprendimų teisėtumą.

18. Skyriaus specialistai pavaldūs Skyriaus vedėjui ir asmeniškai atsako bei atsiskaito už jiems pavestų uždavinių bei funkcijų vykdymą.

19. Skyriaus darbuotojus įstatymų nustatyta tvarka skiria į pareigas ir iš jų atleidžia Savivaldybės administracijos direktorius. 

V. BAIGIAMOSIOS NUOSTATOS
20. Savivaldybės taryba sprendžia Skyriaus steigimo ar panaikinimo klausimus.

_____________________________
